Scilly-eilande

duimnael|links|Nasa-Satellietbeeld van die Scilly-eilande
duimnael|links|'n Uitsig oor Tresco, die tweede grootste eiland
Die Scilly-eilande (Engels: Isles of Scilly of Scilly Isles, Kornies: Syllan of Enesek Syllan) of Sorlinge is 'n argipel wat suidwes van Cornwall, Engeland, en tussen 40 en 58 km (25 tot 36 myl) van die streek se mees westelike skiereiland Land's End af in die Keltiese See geleë is. Die Scilly-eilande vorm die mees suidelike punt van Engeland en Groot-Brittanje.

Die argipel bestaan uit meer as 140 eilande, waarvan net vyf bewoon is. In 2016 het die eilande 'n bevolking van 2 300 gehad en het 'n oppervlakte van 16,37 km². Die Scilly-eilande maak deel uit van die seremoniële graafskap Cornwall en is naby die ingang van die Engelse Kanaal geleë.

Die eilandgroep bestaan uit graniet en is sodoende 'n voortsetting van die granietmassas van die Corniese vasteland. Die hoogste punt van 50 m bo seevlak is op St. Mary's geleë. Die eilande se kuslyne is rotsig met baie gevaarlike riwwe.

Danksy die eilandgroep se buitengewoon gematigde klimaat met maandelikse gemiddeldes tussen 7 en 16 °C verskil sy fauna en flora merkbaar van dié wat op die Engelse vasteland aangetref word. So gedy hier onder meer ook subtropiese plantspesies. Die argipel se rotse en eilandjies is 'n habitat vir robbe.

 Geografie 
 Eiland Bevolking(2001-sensus) Oppervlakte (km²) Hoofstad St. Mary's  1 666  6,58  Hugh Town Tresco  180  2,97  New Grimsby St. Martin's (met White Island)  142  2,37  Higher Town St. Agnes (met Gugh)  73  1,48  Middle Town Bryher (met Gweal)  92  1,32  The Town Samson  –(1)  0,38   Annet  –  0,21   St Helen's  –  0,20   Teän  –  0,16   Great Ganilly  –  0,13   Oorblywende 45 eilandjies  –  0,57  Scilly-eilande 2 153  16,37  Hugh Town
(1) Bewoon tot 1855.

 Eksterne skakels 

  Amptelike webwerf van die Scilly-eilande se Council


Kategorie:Eilande in Engeland